Source: https://baschet.ro/cupa-romaniei-masculin/stiri/csm-medias-prima-formatie-care-obtine-calificarea-in-turul-secund-al-cupei-romaniei-2019-2020
Timestamp: 2019-10-15 19:37:07+00:00

Document:
CSM Mediaș, prima formație care obține calificarea în turul secund al Cupei României 2019-2020 - Baschet.ro powered by TotalBaschet
CSM Mediaș, prima formație care obține calificarea în turul secund al Cupei României 2019-2020
CSM Mediaș este prima echipă care a obținut biletul pentru turul secund al Cupei României la baschet masculin, după o dublă victorie cu CSM VSKC Miercurea Ciuc. Medieșenii s-au impus cu 87-70 în returul de pe propriul teren, pe sferturi 31-23, 19-15, 17-14, 20-18. Gazdele au condus în permanență și meciul al doilea și s-au calificat cu 166-133 la total.
În prima manșă, de acum trei zile de la Miercurea Ciuc, scorul a fost 63-79, astfel că medieșenii începeau returul cu un avans de 16 puncte. CSM Mediaș i-a avut în formula de start la meciul doi pe Titus Nicoară, Andrei Iliescu, Stefan Nikolic, Jonathan Barnes și Jacob Gibson. CSM VSKC Miercurea Ciuc a răspuns cu Adrian Movileanu, Arnold Laszlo, Matevz Magusar, Marko Cergic și Meshack Lufile.
Gazdele returului au început partida cu un run de 15 puncte, astfel că și-au asigurat un avantaj mai mult decât confortabil la total. Oaspeții au marcat primele puncte după trei minute și jumătate. Ciucanii s-au apropiat la șase puncte, iar la prima pauză tabela arăta 31-23. Diferența s-a menținut între 7 și 11 puncte în sfertul secund, iar tripla lui Nicoară stabilea scorul la pauza mare, 50-38.
Revenirea de la vestiare a adus reușite de după semicerc de ambele părți și mai mult de trei minute fără coș pentru gazde. Oaspeții au profitat și s-au apropiat la 8 puncte, dar a fost rândul ciucanilor să nu înscrie timp de trei minute și medieșenii s-au dus la 17 puncte în față. La ultima pauză tabela arăta 67-52. În sfertul patru diferența a scăzut în mai multe rânduri la 7 lungimi, dar CSM Mediaș s-a distanțat din nou și s-a impus la final cu 87-70.
Gazdele au făcut diferența cu cele 13 reușite de la distanță, față de 9, iar la libere transformate scorul a fost 14-9. Ambele formații au marcat de 17 ori din semicerc. A fost o diferență importantă și la recuperări, 40-27. Medieșenii au marcat 30 de puncte după greșeli adverse, față de 18. 35-11 a fost scorul la puncte înscrise de jucători veniți de pe bancă și 22-5 la puncte pe contraatac.
Octavian Popa Calotă a fost cel mai bun marcator al gazdelor, cu 15 puncte, plus 5 pase decisive. Pentru CSM Mediaș au mai înscris: Iliescu 13 puncte, Siladji 12 puncte (8 recuperări), Nicoară 11 puncte (8 recuperări), Gibson 11 puncte, Nikolic 10 puncte (6 assist-uri), Harding 8 puncte și Barnes 7 puncte (10 recuperări).
Meshack Lufile a fost cel mai eficient de la oaspeți, cu 15 puncte și 8 recuperări. Tot 15 puncte au înscris și Magusar (plus 5 recuperări, 6 assist-uri) și Movileanu (5 pase decisive). Pentru CSM VSKC Miercurea Ciuc au mai înscris: Cergic 14 puncte (5 recuperări), Olariu 6 puncte, Lokodi 3 și Nagy 2 puncte.
Medieșenii sunt primii calificați în sfertul doi al Cupei României, în care vor intra și echipele clasate pe locurile 5-8 în precedenta ediție de campionat. Retururile celorlalte trei partide din prima fază a cupei se dispută miercuri. Cele două adversare de astăzi vor începe la finalul săptămânii partidele din a doua grupă valorică a campionatului. CSM Mediaș primește vizita celor de la CSM 2007 Focșani, iar CSM VSKC Miercurea Ciuc va întâlni CSM Târgu Jiu.
*foto: csmmedias.ro
Citeste ultimele stiri despre CS Municipal Mediaș, CSM VKSC Miercurea Ciuc
10:40 | 09.10.2019 0
CSO Voluntari, victorie fără probleme la malul mării
00:21 | 10.10.2019 0
CSM Galați, calificare fără probleme în turul următor al Cupei României
23:55 | 09.10.2019 0
Astăzi (09.10) se desfășoară trei partide din primul tur al Cupei României
09:20 | 09.10.2019 0
Declarații Laszlofy Botond despre eliminarea din cupă și despre obiectivele...
10:15 | 09.10.2019 0

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM